**NÁRODNÁ RADA SLOVENSKEJ REPUBLIKY**

V. volebné obdobie

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**588**

**VLÁDNY NÁVRH**

**na skrátené legislatívne konanie o návrhu skupiny poslancov Národnej rady Slovenskej republiky na vydanie ústavného zákona o rozpočtovej zodpovednosti**

**(tlač 556)**

Vláda SR predkladá na rokovanie Národnej rady SR návrh na skrátené legislatívne konanie o návrhu skupiny poslancov Národnej rady Slovenskej republiky na vydanie ústavného zákona o rozpočtovej zodpovednosti (tlač 556).

Keďže štátom eurozóny vrátane Slovenskej republiky hrozia značné hospodárske škody v súvislosti s prebiehajúcou globálnou ekonomickou a finančnou krízou, je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady navrhnúť Národnej rade Slovenskej republiky, aby sa uzniesla na skrátenom legislatívnom konaní o návrhu skupiny poslancov Národnej rady Slovenskej republiky na vydanie ústavného zákona o rozpočtovej zodpovednosti (tlač 556).

Aktuálna ekonomická situácia si vyžaduje okamžité účinné riešenia, ktoré majú prispieť k zmierneniu dopadov finančnej krízy v krajinách eurozóny a k stabilizácii menového a ekonomického systému eurozóny s cieľom zabrániť rozsiahlym finančným stratám v hospodárstve Slovenskej republiky. Vzhľadom k uvedenému je potrebné urýchlene prijať ústavný zákon o rozpočtovej zodpovednosti, ktorým sa zriadi Rada pre rozpočtovú zodpovednosť ako nezávislý orgán, ktorý bude monitorovať a vyhodnocovať plnenie rozpočtových cieľov vlády, zakotví sa maximálny limit pre výšku dlhu verejnej správy vrátane opatrení, ktoré je nutné realizovať v prípade, že vykazovaná úroveň dlhu verejnej správy dosiahne určitú hranicu, ustanovia sa pravidlá transparentnosti v rámci prípravy návrhu rozpočtu verejnej správy a sprísnia sa rozpočtové pravidlá pre územnú samosprávu.

Bratislava 23. novembra 2011

Iveta R a d i č o v á, v.r.

predsedníčka vlády Slovenskej republiky

Ivan M i k l o š, v.r.

podpredseda vlády a minister financií Slovenskej republiky